<classify> JEDDAH,SAUDI ARABIA WATOTO wa mwandishi aliyeuawa Jamal Khashoggiwamepatiwa majumba ya thamani ya mamilioni ya dola na kulipwa maelfu ya dolakila mwezi na Serikali ya Saudi Arabia, imedaiwa. Watotowake wanne, wawili wa kiume na waliobakia wa kike kila mmoja amepewa nyumbazenye thamani ya dola milioni nne sawa na zaidi Sh bilioni tisa kila moja,imeripotiwa. Piawanapatiwa dola 10,000 sawa na Sh milioni 23 kwa mwezi pamoja na nyongezanyingine ya makumi kwa mamilioni ya dola zitakazotolewa mara kesi dhidi yawanaotuhumiwa kumuua Khashoggi itakapokamilika. Malipohayo yanadaiwa kulenga kuhakikisha watoto hao wanabakia kimya kutotoa matamkodhidi ya utawala wa Kifalme, Gazeti la Washington Post la Marekani limeripoti. Gazetihilo lilizungumza na maofisa wa Saudia wanaohusika na makubaliano hayo. Nyumbawalizopatiwa ziko katika eneo moja lenye uzio mkubwa mjini hapa, huku ile kubwaakipatiwa mwanae mkubwa Salah, ambaye ni mtoto pekee anayeishi moja kwa mojaSaudi. Watotowatatu wengine, mabinti Noha na Razan, na mwana Abdullah, wanaishi Marekani nahivyo wanatarajia kuziuza mali hizo kwa vile hawana mpango wa kuishi hapa. LakiniSaudi Arabia imekana kuwa malipo hayo ni fedha za damu zinazolenga kuiziba mdomofamilia hiyo, ikidai ni sehemu ya utamaduni wa Kiarabu. SerikaliIlikumbushia namna taifa hili lilivyo na utamaduni wa kutoa msaada wa fedha kwawaathirika wa machafuko ya jinai. Khashoggi,mwanasafu wa gazeti la Washington Post na mkosoaji mkubwa wa familia ya kifalmeya Saudia aliuawa ndani ya ubalozi mdogo wa taifa hili mjini Istanbul, UturukiOktoba mwaka jana. MwanaMrithi wa Kiti cha Ufalme, Mohammed bin Salman amekuwa akituhumiwa kuamurumauaji hayo, lakini ufalme umekuwa ukimtetea kuwa hakuhusika licha ya kuwapo ushahidi.  <topic>: kimataifa 